Jōyō kanji

2136 kanjien eta haien irakurketen zerrenda da, Hezkuntza, Kultura, Kirola, Zientzia eta Teknologia Ministerioak (HKKZTM) zehaztuta 2010ean. Zerrenda hori Bigarren Mundu Gerraren amaieran sortutako tōyō kanji izeneko zerrenda oinarri hartuz sortu zen. Jōyō kanji zerrenda Derrigorrezko Hezkuntza amaitu dutenentzako alfabetatzearen oinarri gisa hartzen da, baita gobernuaren dokumentu ofizialetan baimendutako karaktereen listatzat ere. Muga hori dela medio, jōyō kanji zerrendaren barruan arruntak ez diren hainbat karaktere daude, hala nola Japoniako Konstituzioan agertzen diren zenbait karaktere, 1850 karaktereko tōyō kanji zerrendaren baitan idatzi baitzen testu hori.

Jōyō kanji zerrenda hurrengo bi azpimultzoz osaturik dago:

 1026 kanji, Lehen Hezkuntzan ikasten direnak (kyōiku kanji).
 1110 kanji, Bigarren Hezkuntzan ikasten direnak.

 Tōyō kanji zerrendarekiko aldaketak 
1981ean jōyō kanji zerrendak tōyō kanji izenekoa ordezkatu zuen, karaktere arruntetarako. Berrikuntzak ekarri zituen aldaketak bi izan ziren: 95 karaktere gehitu ziren eta  kanjiaren sinplifikazioa,  bihurtu baitzen. Hona 95 kanji horiek:



 Historia 

 1923an, Hezkuntza ministerioak 1962 kanji eta 154 karaktere sinplifikatu zehaztu zituen.
 1931n, aurreko zerrenda berrikusi eta 1858 karaktere zehaztu ziren.
 1942an, 1134 jōyō kanji karaktere eta 1320 karaktere azpi-jōyō kanji gisa zehaztu ziren.
 1946an, 1850 karaktereko tōyō kanji zerrenda legez zehaztu zen "eguneroko komunikazio eta erabilera arrunterako behar-beharrezko kanji" moduan.A Guide to Reading & Writing Japanese, Charles E. Tuttle Co., 1961 Edition Zerrenda horrek 881 kanjiko azpimultzo bat zehazten zuen Lehen Hezkuntzako "oinarrizko eskakizun"ekoak izateko.
 1981ean, 1945 karakterez osaturiko jōyō kanji zerrendak aurrekoa ordezkatu zuen."In 1981 the jōyō kanji list superseded the old tōyō kanji list — the list of Chinese characters which was announced in November 1946 and designated for daily use." -Japan Times editorial, "Revising the list of kanji" Noiz kontsultatuta: 2009ko maiatzak 27. 2010reko azaroaren 30ean zuzendu zen, 196 karaktere gehiago gehituz eta bost (勺, 銑, 脹, 錘 eta 匁) kenduz; denera 2136 kanji. Horrek irakurketan ere aldaketak ekarri zituen: hogeita zortzi kanjik berriak hartu zituzten; hiruk, ezohikoak galdu; eta 側 kanjiaren kun'yomi-a kawatik (japonieraz: かわ?) gawara (がわ?) aldatu egin zen. 196 berriak hauek dira:



 Oharrak: 
 Letra lodiz markaturiko karaktereak prefekturen izenetan erabiltzen dira. 
 Kortxeteen artean agertzen diren alternatibek bertsio ofizialaren eta JIS X 0208 bertsioaren (kortxeteen artean dagoenaren) arteko ezberdintasunak adierazten dute.

Hezkuntza, Kultura, Kirola, Zientzia eta Teknologia Ministerioak irakasleak prestatu zituen kanji berriak 2012tik aurrera irakatsi zezaten. Institutuak eta unibertsitateak 2015etik aurrera hasi ziren karaktere berri horiek sarrera probetan erabiltzen.

 Jinmeiyō kanjiak 
Zerrenda ofizialak sortzerakoan kontuan hartu behar da herritar askok beren izen-deiturak idazteko era aldatu nahi ez dutela. Horrexegatik sortu zen zerrenda berri bat, jinmeiyō kanji deiturikoa. Jōyō kanji zerrendaren osagarri zerrenda horretan zehazten dira izen-deiturak idazteko erabil daitezkeen karaktere gehigarriak eta beren irakurketak. Jinmeiyō kanjiak Bigarren Hezkuntzatik aurrera ikasten dira Japoniako eskoletan.

 Nanori 
Nanoria (japonieraz, 名乗り) japoniarren izen-deituretan soilik ageri diren kanji irakurketak dira. Asko karaktere arruntez eta beren irakurketa estandarrez osaturik daude, baina izenetan soilik erabiltzen diren karaktereak eta irakurketak izan ditzakete japoniar izenek. Adibidez, 希 karakterea, normalean ki (japonieraz: き?) irakurria, Nozomi irakur daiteke izen gisa.

Gainera, irakurketa berezi horiek beste batzuekin batera erabil daitezke. Hala nola, Iida (飯田) izenean, 飯 karakterearen nanori irakurketa (いい, ii) eta 田 karakterearen kun'yomi irakurketa estandarra (だ, da) erabiltzen dira, biak nahastuz.

 Erreferentziak 

 Ikus, gainera 
 Japoniera
 Kanji
 Tōyō kanji
 Kyōiku kanji
 Jimeiyō kanji

 Kanpo estekak 

Kategoria:Kanji
Kategoria:1981 documents
Kategoria:Japanese writing system